钦定古今图书集成/明伦汇编/闺媛典/第091卷 > 苏荫芝妻阮氏
## 钦定古今图书集成/明伦汇编/闺媛典/第091卷 > 苏荫芝妻阮氏

按《无为州志》：阮氏年二十二，归苏荫芝。时黄藩得功
镇州戍卒散处民家，荫芝家二卒寓焉。芝偶他出，悍
卒遂入调。其妇见虚无人，可胁而从也。妇度不免，绐
之曰：“我性爱洁，俟两君沐浴，即听所为。”二卒不疑，因
就浴，妇阖户自缢死。荫芝回控于兵备，痛杖两卒，遣
弁员祭之，旌其门。荫芝遂弃家为僧。